## TELEPÜLÉSFEJLESZTÉSI SZAKIRÁNYÚ TOVÁBBKÉPZÉSI SZAK

**1. Szak neve:** Településfejlesztési

**2. Indított szakirányok, specializációk:** ---

**3. Képzési terület:** műszaki

**4. Képzési ciklus:** szakirányú továbbképzés

**5. Képzés munkarendje:** levelező

**6. Szakért felelős kar:**Debreceni Egyetem Mezőgazdaság-, Élelmiszertudományi és Környezetgazdálkodási Kar

**7. Szakfelelős:** Dr. Nagy János egyetemi tanár

**8. Képzési idő:**

* félévek száma: 2 félév
* az oklevélhez szükséges kreditek száma: 60 kredit
* összes kontaktóra száma: 200 óra

**9. Szakmai gyakorlat ideje, kreditje, jellege**: -

**10. A szak képzési és kimeneti követelményei:**

**A felvétel feltételei:**

A továbbképzésre szakra az vehető fel, aki BA/BSc alapképzésben szakképzettséget szerzett valamely felsőoktatási intézményben az alábbi képzési területeken:

* társadalomtudomány
* jogi- és igazgatási
* pedagógusképzés
* műszaki
* informatika
* természettudomány
* gazdaságtudományok
* bölcsészettudomány
* nemzetvédelmi és katonai
* agrár

**A képzés során elsajátítandó kompetenciák, tudáselemek, megszerezhető ismeretek, személyes adottságok, készségek, a szakképzettség alkalmazása konkrét környezetben, tevékenységrendszerben.**

Elsajátítandó kompetenciák

A képzés során olyan gyakorlatorientált, elméleti ismeretek, kompetenciák és készségek kialakítása a cél, amelyekkel a végzett településfejlesztési szakértők képesek:

* a megszerzett ismeretek témaspecifikus alkalmazására a terület- és településfejlesztés intézményrendszerében, a szakismeretekhez kapcsolódó bármely gyakorlati területen, különös tekintettel a települési önkormányzatok hivatali munkájában;
* tájékozódni és eligazodni a nemzetközi és hazai terület- és településfejlesztési folyamatok elméletében és gyakorlatában;
* az uniós és hazai fejlesztési források megismerésére, elnyerésének és felhasználásánaklméleti és gyakorlati ismereteinek alkalmazására;
* a közigazgatási rendszer működésével kapcsolatos elméleti ismeretek elsajátítására, a központi és helyi szervek kapcsolatának és működési szabályainak a megismerésére és alkalmazására, valamint a településfunkciókkal és általában a közigazgatási rendszer működésével kapcsolatos elméleti ismeretek megszerzésére;
* a településműködési folyamatok várható és szándékolt változásainak szemléltetésére, a szándékolt folyamatok széleskörű elfogadtatására, a településfejlesztési és rendezési technikák és beavatkozások legitim szabályainak jogi eszközökkel történő megalapozására;
* a településfejlesztés jogi környezetének ismeretére;
* humánerőforrás-fejlesztés és munkaerő-piaci, foglalkoztatáspolitikai jártasság és készségek megszerzésére;
* a pályázatkészítés elméletének és gyakorlati módszertanának elmélyítésére, alkalmazására;
* az informatikai eljárások és ismeretek elsajátítására alkalmazására.
* a településfejlesztéssel és rendezéssel kapcsolatos marketingtevékenység szakmai alapjainak megszerzésére;
* az önkormányzati gazdálkodással összefüggő pénzügyi, számviteli ismeretek elsajátítására és alkalmazására.

Tudáselemek, megszerezhető ismeretek:

Az Európai Unió rövid története; az EU regionális támogatási politikája; uniós jogharmonizáció; pénzügyi és számvitel; informatika; közigazgatási jog; önkormányzati gazdálkodás; regionális gazdaságtan; területfejlesztési és önkormányzati intézményrendszer; területpolitika és térségfejlesztés; vidékfejlesztés; terület- és településrendezés; környezetgazdaságtan; urbanisztika; régió- és városmarketing; alkalmazott informatikai eljárások; statisztikai ismeretek; projektmenedzsment; demográfia; humánerőforrás ismeret

Személyes adottságok:

* problémafelismerő és -megoldó képesség,
* kreativitás,
* környezettel szembeni érzékenység,
* mérnöki és vezetői feladatok ellátásához szükséges kommunikációs ismeretek és készségek,
* szakmai felelősségtudat,
* szakmai továbbképzés iránti igény,
* alkalmasság az együttműködésre, kellő gyakorlat megszerzése után vezetői feladatok ellátására,
* az új európai uniós regionális fejlesztési politikák iránti affinitás és befogadókészség,
* határozottság és döntésképesség,
* kitartás,
* megfelelő színvonalú nyelvi ismeret,
* kapcsolatteremtő készség,
* konfliktusmegoldó készség,

A szakképzettség alkalmazása konkrét környezetben

A megszerzett elméleti ismeretek és kompetenciák alkalmazása településfejlesztési és -rendezési típusú projektek (településfejlesztési koncepciók, helyzetelemzések és stratégiák stb.) előkészítésében, a projektek műszaki tartalmának kidolgozásában, a nemzetközi és hazai pályázatok elkészítésében, az elnyert támogatási források felhasználásában, a terület- és településfejlesztési intézményrendszerben, mindenekelőtt az önkormányzati hivatalok szakmai feladatainak végzéséhez szükséges szakértői tevékenység ellátásában.

**A szakképzettség szempontjából meghatározó ismeretkörök és e főbb ismeretkörökhöz rendelt kredit érték**

|  |  |  |
| --- | --- | --- |
| Tárgyak jellege | Óraszám | Kredit |
| Alapismeretek | 136 | 36 |
| Szakismeretek | 64 | 16 |
| Szakdolgozat |  | 8 |
| Összesen | 200 | 60 |

Alapismeretek

* Európai uniós ismeretek 8 kredit;
* Terület- és településfejlesztési ismeretek 8 kredit;
* Terület- és településpolitikai ismeretek 6 kredit;
* Településfejlesztés, –rendezés és urbanisztika 6 kredit
* Statisztika 2 kredit;
* Pénzügyi és számviteli ismeretek 2 kredit;
* Jogi ismeretek 2 kredit.
* Informatikai ismeretek 2 kredit;

Szakismeretek

* Humán-erőforrás ismeret 2 kredit;
* Területfejlesztési és önkormányzati intézményrendszerek 2 kredit;
* Településmarketing 2 kredit;
* Közigazgatási ismeret, önkormányzati gazdálkodás 2 kredit;
* Terület- és településfejlesztési programok és pályázatok elmélete és módszertana  
   2 kredit;
* Területfejlesztési és környezetgazdálkodási ismeretek 2 kredit;
* Vagyongazdálkodás 2 kredit
* Minőségbiztosítás 2 kredit;

**A szakdolgozat kreditértéke:** 8 kredit

**11. A szak tanterve: mellékelve**

**12. A követelmények teljesítésének ellenőrzési, értékelési rendszere (szakdolgozat, záróvizsga):** A képzési és kimeneti követelményekben leírtaknak és a DE Tanulmányi és vizsgaszabályzatának megfelelően.

|  |  |  |  |  |
| --- | --- | --- | --- | --- |
| TANTÁRGYAK MEGNEVEZÉSE | FÉLÉV, ÓRASZÁM | | KÖVETELMÉNY | KREDIT |
| I. félév | II. félév |
| Alapismeretek |  |  |  |  |
| Európai uniós ismeretek | 15 | – | Kollokvium | 4 |
| Európai uniós ismeretek | – | 15 | Szigorlat | 4 |
| A terület- és településfejlesztés alapjai | 15 | – | Kollokvium | 4 |
| A terület- és településfejlesztés alapjai | – | 15 | Szigorlat | 4 |
| Terület- és településpolitika, regionális támogatási rendszerek | 11 | – | Gyak. jegy | 3 |
| Terület- és településpolitika, regionális támogatási rendszerek | – | 11 | Kollokvium | 3 |
| Településfejlesztés- és rendezés, urbanisztikai ismeretek | 11 | – | Gyak. jegy | 3 |
| Településfejlesztés- és rendezés, urbanisztikai ismeretek; | – | 11 | Kollokvum | 3 |
| Statisztika | – | 8 | Gyak. jegy | 2 |
| Pénzügyi és számviteli ismeretek | – | 8 | Gyak. jegy | 2 |
| Jogi ismeretek | 8 | – | Kollokvium | 2 |
| Informatikai ismeretek | 8 | – | Gyak. jegy | 2 |
| Szakismeretek |  |  |  |  |
| Humánerőforrások regionális sajátosságai az EU-ban és Magyarországon | – | 8 | Kollokvium | 2 |
| Területfejlesztési és önkormányzati intézményrendszerek | 8 | – | Kollokvium | 2 |
| Településmarketing | 8 | – | Kollokvium | 2 |
| A közigazgatás elmélete és gyakorlata, az önkormányzati gazdálkodás | – | 8 | Kollokvium | 2 |
| Település- és területfejlesztési, területrendezési programok módszertana, pályázatkészítés | – | 8 | Gyak. jegy | 2 |
| Területfejlesztés és környezetgazdálkodás az Európai Unióban | 8 | – | Kollokvium | 2 |
| Vagyongazdálkodás | – | 8 | Gyak. jegy | 2 |
| Minőségbiztosítás az EU-ban | 8 | – | Gyak. jegy | 2 |
| **Összesen:** | **100** | **100** |  | **52** |
| Diplomadolgozat |  |  |  | 8 |
| **Kredit összesen** |  |  |  | **60** |